Euroopa Parlamendi ja nõukogu määruse (EL) nr 1308/2013 artiklis 105 osutatud veinisektoris kasutatava nimetuse tootespetsifikaadi muutmise taotluse avaldamine

(2020/C 63/05)

Käesoleva dokumendi avaldamine annab õiguse esitada vastuväiteid kooskõlas Euroopa Parlamendi ja nõukogu määruse (EL) nr 1308/2013 (1) artikliga 98 kahe kuu jooksul alates käesoleva dokumendi avaldamise kuupäevast.

TOOTESPETSIFIKAADI MUUTMISE TAOTLUS

„Terrazze Retiche di Sondrio“

PGI-IT-A1352-AM02

Taotluse esitamise kuupäev: 24. juuli 2017

1. Muutmise suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Iga muudatuse kirjeldus ja muutmise põhjused

2.1. Nimetuse muutmine

Kirjeldus: nimetus „Terrazze Retiche di Sondrio“ muudetakse nimetuseks „Alpi Retiche“.

Põhjused: taotluse eesmärk on võimaldada omamaistel ja eelkõige rahvusvahelistel tarbijatel veini tootmispiirkonda lihtsalt tuvastada ning osutada veinipiirkonna mägisele reljeefile, nimetades täpse Alpide piirkonna. Tüüpilise geograafilise tähisega „Alpi Retiche“ veine on aastasadu kindlalt seostatud eespool nimetatud Alpide Reetia piirkonnaga. Nõlvade geoloogilised ja morfoloogilised iseärasused ning mullastik ja kliima loovad piirkonnas viinamarjade kasvatamiseks soodsad keskkonnatingimused. Reetia Alpid kaitsevad Valtellinat külmade põhjatuulte eest ja lõuna suunas laskuvatele terrassidele paistab päike keskmiselt enam kui 1 900 tundi aastas, mis on tavaline üksnes tunduvalt lõuna pool asuvates piirkondades. Reetia nõlvadele paistab päike kogu päeva vältel peaaegu katkematult, tagades ideaalse kliima viinapuudele, mis kasvatavad oivalisi viinamarju. Mullakiht on õhuke ja enamasti (ligikaudu 70 % ulatuses) liivane, kuid viinamarjakasvatajate mördita püstitavate kiviaedade rajamise tehnika on võimaldanud Reetia piirkonna mulda kõige paremini ära kasutada ja selle väga tootlikuks muuta.

Nimetust muudetakse kõikides spetsifikaadi artiklites ning ka koonddokumendi punktides 1.1, 1.4, 1.5, 1.6 ja 1.8.

2.2. Vahuveini kategooria lisamine

Kirjeldus: muudatusega lisatakse valget ja roosat vahuveini hõlmav kategooria. Vahuveini valmistatakse traditsioonilisel meetodil.

Põhjused: juba 1970. aastatel valmistati mitmes kohalikus istanduses vahuveini peamisest Valtellinas kasvatatavast viinamarjasordist „Nebbiolo“, lisades oma äranägemisel muid sorte. Tüüpilise geograafilise tähisega veinidele nimetatud kategooria lisamise taotluse eesmärk on väärtustada toodet, millel on tugev side tootmispiirkonnaga ja viinamarjasordiga, mille kasvatamisel on selles veinipiirkonnas suur potentsiaal. Just vahuveinide tootmisel on kasu suurest päevase ja öise temperatuuri vahest, mis esineb peamiselt saagikoristuse ajal. Temperatuuride erinevus soodustab ka piirkonnale iseloomuliku lõhna ja maitse kujunemist, sest aitab tagada viinamarjades suhkrute ja hapete tasakaalu, mis on omasem kõrgemal mägedes asuvatele viinamarjaistandustele. Seetõttu on vahuveini hakanud valmistama üha enam istandusi.

Muudetakse tootespetsifikaadi artikleid 1, 2, 4, 6, 7 ja 9 ning koonddokumendi punkte 1.3, 1.4 ja 1.8.

2.3. Uute sortide lisamine

Kirjeldus: muudatusega lisatakse veini valmistamisel kasutatavate viinamarjasortide hulka sordid „Cabernet Carbon“ (punane), „Cabernet Cortis“ (punane), „Helios“ (valge), „Johanniter“ (valge), „Prior“ (punane), „Solaris“ (valge) ja „Bronner“ (valge).

Põhjused: need viinamarjasordid on kohanenud ebasoodsate tingimustega ja nende kasvatamisel kasutatakse vähem taimekaitsevahendeid. Käimasolev üleminek kestlikule põllumajandusele (milleks Valtellinas on looduslik eelis) ja võimalus võtta kasutusele eespool nimetatud sordid on lisaväärtus, mis aitab vähendada taimekaitsevahendite kasutamist ja soodustab maaviljelust piirkondades, kus masinatega on raske maad harida. Seega väheneb viinamarjaistanduste majandamise intensiivsus ja suureneb keskkonnahoidlikkus. Seda on tõendanud teadusuuringud, mille on teinud Fondazione Edmund Mach ja Fondazione Fojanini. Suundumusel on suur mõju ka hüljatud viinamarjaistanduste taastamisele.

Käesoleva muudatusega muudetakse tootespetsifikaadi artikleid 1 ja 2 ning koonddokumendi punkti 1.7.

2.4. Valge rosinaveinitegeliku alkoholisisalduse(mahuprotsentides) vähendamine

Kirjeldus: muudatusega vähendatakse valge rosinaveini tegelikku alkoholisisaldust 12 mahuprotsendilt 10 mahuprotsendile.

Põhjused: veini valmistamiseks kasutatavate viinamarjade kuivatamisega, mille eesmärk on kontsentreerida viinamarjavirdes viinamarjade viljalihas ja kestades sisalduvaid metaboliite, saadakse parimad tulemused magusate veinide, näiteks rosinaveinide valmistamisel. Kuivatamine võimaldab valmistada hästi tasakaalustatud alkoholi- ja suhkrusisaldusega veini, ilma et muudetaks toote organoleptilisi omadusi. Rosinaveinidega laiendatakse veinivalikut ja täidetakse piirkonna veinisektori vajadused.

Käesoleva muudatusega muudetakse tootespetsifikaadi artiklit 6 ja koonddokumendi punkti 1.4.

KOONDDOKUMENT

1. Toote nimetus

„Alpi Retiche“

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Vahuvein

8. Poolvahuvein

15. Kuivatatud viinamarjadest valmistatud vein

16. Üleküpsenud viinamarjadest valmistatud vein

4. Veini(de) kirjeldus

„Alpi Retiche“ valge vein (Alpi Retiche Bianco) viinamarjasordi nimetusega

Värv: õlgkollane, aegajalt roheka varjundiga.

Lõhn: värske, õrn, lilleline.

Maitse: kuiv, külluslik, meeldiv.

Minimaalne üldalkoholisisaldus mahuprotsentides: 10,50 %.

Suhkruvaba ekstrakti miinimumsisaldus: 13,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ punane vein (Alpi Retiche Rosso) viinamarjasordi nimetusega ja „Alpi Retiche“ saagiaastal müüdav vein (Alpi Retiche Novello)

Värv: erineva intensiivsusega rubiinpunane.

Lõhn: värske, puuviljaline.

Maitse: värske, külluslik, mahe, pisut parkainene.

Minimaalne üldalkoholisisaldus mahuprotsentides: 10,50 %.

Suhkruvaba ekstrakti miinimumsisaldus: 17,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ roosa vein (Alpi Retiche Rosato) viinamarjasordi nimetusega

Värv: kahvaturoosa kuni sügavroosa.

Lõhn: peen, õrn.

Maitse: kuiv, värske, puuviljaline.

Minimaalne üldalkoholisisaldus mahuprotsentides: 10,50 %.

Suhkruvaba ekstrakti miinimumsisaldus: 14,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ valge rosinavein (Alpi Retiche Passito Bianco)

Värv: intensiivne kollane, kuldse varjundiga.

Lõhn: mitmekesine, kompleksne, intensiivne.

Maitse: magus, täidlane, harmooniline, elegantne, eeterlik.

Minimaalne üldalkoholisisaldus mahuprotsentides: 16,00 g/l.

Suhkruvaba ekstrakti miinimumsisaldus: 13,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,00 Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ punane rosinavein (Alpi Retiche Passito Rosso)

Värv: intensiivne rubiinpunane.

Lõhn: mitmekesine, lilleline.

Maitse: magus, puuviljaline, harmooniline, meeldiv.

Minimaalne üldalkoholisisaldus mahuprotsentides: 16,00 %.

Suhkruvaba ekstrakti miinimumsisaldus: 17,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,00 Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ punane vein hilisest korjest (Alpi Retiche Vendemmia Tardiva Rosso)

Värv: rubiinpunane.

Lõhn: intensiivne, iseloomulik, kompleksne.

Maitse: terav, harmooniline, meeldivalt parkainene.

Minimaalne üldalkoholisisaldus mahuprotsentides: 13,00 %.

Suhkruvaba ekstrakti miinimumsisaldus: 17,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,00 Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ valge vein hilisest korjest (Alpi Retiche Vendemmia Tardiva Bianco)

Värv: õlgkollane, kuldse varjundiga.

Lõhn: kompleksne, mitmekesine, mineraalide nüansiga.

Maitse: täidlane, harmooniline, elegantne, meeldiv.

Minimaalne üldalkoholisisaldus mahuprotsentides: 13,00 %.

Suhkruvaba ekstrakti miinimumsisaldus: 13,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,00 Minimaalne üldhappesus 3,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ vahuvein klassikalisel meetodil (Alpi Retiche Spumante Metodo Classico)

Värv: erineva intensiivsusega õlgkollane kuni kuldne.

Lõhn: peen, õrn, mitmekesine, kompleksne, pudelis teisesel kääritamisel tekkinud varjundiga.

Maitse: külluslik, värske, peen ja harmooniline.

Minimaalne üldalkoholisisaldus mahuprotsentides: 11,50 %.

Suhkruvaba ekstrakti miinimumsisaldus: 14,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Alpi Retiche“ roosa vahuvein klassikalisel meetodil (Alpi Retiche Spumante Metodo Classico Rosé)

Värv: erineva intensiivsusega roosa

Lõhn: peen, õrn, mitmekesine, kompleksne, pudelis teisesel kääritamisel tekkinud varjundiga.

Maitse: värske, külluslik, peen ja harmooniline.

Minimaalne üldalkoholisisaldus mahuprotsentides: 11,50 %.

Suhkruvaba ekstrakti miinimumsisaldus: 15,00 g/l.

Kõik allpool tabelis esitamata analüütilised parameetrid vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

Minimaalne laagerdusaeg

Veinivalmistuse eritavad

Tüüpilise geograafilise tähisega „Alpi Retiche“ rosinaveini ja hilisest korjest valmistatavat veini tuleb laagerdada vähemalt saagikoristuse aastale järgneva aasta 30. juunini.

b. Maksimaalne saagikus

„Alpi Retiche“:

14 000 kg viinamarju hektari kohta.

„Alpi Retiche“:

112 hektoliitrit hektari kohta.

„Alpi Retiche“ rosinavein:

56 hektoliitrit hektari kohta.

„Alpi Retiche“ vein hilisest korjest:

84 hektoliitrit hektari kohta.

6. Määratletud geograafiline piirkond

Tüüpilise geograafilise tähisega „Alpi Retiche“ märgistatavate virrete ja veinide valmistamiseks kasutatavate viinamarjade kasvatuspiirkond on järgmiste Sondrio provintsi omavalitsuste kogu haldusterritoorium: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna ja Villa di Tirano.

7. Peamised veiniviinamarjasordid

„Ancellotta“ (punane)

„Barbera“ (punane)

„Bonarda“ (punane)

„Bussanello“ (valge)

„Cabernet Franc“ (punane) – „Cabernet“

„Cabernet Sauvignon“ (punane) – „Cabernet“

„Carmenère“ (punane)

„Chardonnay“ (valge)

„Cortese“ (valge)

„Corbina“ (punane)

„Croatina“ (punane)

„Dolcetto“ (punane)

„Erbaluce“ (valge)

„Fortana“ (punane)

„Franconia“ (punane)

„Freisa“ (punane)

„Garganega“ (valge)

„Grappello Ruberti“ (punane)

„Groppello di Mocasina“ (punane) – „Groppello“

„Groppello di S. Stefano“ (punane) – „Groppello“

„Groppello gentile“ (punane) – „Groppello“

„Manzoni Bianco“ (valge) – „Incrocio Manzoni 6.0.13“ (valge)

„Incrocio Terzi nr 1“ (punane)

„Invernenga“ (valge)

„Kerner“ (valge)

„Lagrein“ (punane)

„Lambrusco di Sorbara“ (punane) – „Lambrusco“

„Lambrusco Grasparossa“ (punane) – „Lambrusco“

„Lambrusco Maestri“ (punane) – „Lambrusco“

„Lambrusco Marani“ (punane) – „Lambrusco“

„Lambrusco Salamino“ (punane) – „Lambrusco“

„Lambrusco Viadanese“ (punane) – „Lambrusco“

„Malvasia bianca di Candia“ (valge) – „Malvasia“

„Malvasia di Candia aromatica“ (valge) – „Malvasia“

„Marzemino“ (punane)

„Merlot“ (punane)

„Meunier“ (punane)

„Molinara“ (punane)

„Montepulciano“ (punane)

„Moscato bianco“ (valge) – „Moscato“

„Moscato di Scanzo“ (punane) – „Moscato“

„Moscato giallo“ (valge) – „Moscato“

„Moscato Rosa“ (roosa)

„Müller Thurgau“ (valge)

„Nebbiolo“ (punane)

„Negrara“ (punane)

„Pignola“ (punane)

„Petit Verdot“ (punane)

„Pinot bianco“ (valge)

„Pinot grigio“

„Pinot nero“ (punane)

„Raboso veronese“ (punane) – „Raboso“

„Rebo“ (punane)

„Riesling Italico“ (valge) – „Riesling“

„Rondinella“ (punane)

„Rossola nera“ (punane) – „Rossola“

„Sangiovese“ (punane)

„Sauvignon“ (valge)

„Schiava gentile“ (punane) – „Schiava“

„Schiava grigia“ (punane) – „Schiava“

„Schiava grossa“ (punane) – „Schiava“

„Schiava“ (punane)

„Syrah“ (punane)

„Teroldego“ (punane)

„Timorasso“ (valge)

„Tocai friulano“ (valge)

„Traminer aromatico“ (roosa)

„Trebbiano di Soave“ (valge) – „Trebbiano“

„Trebbiano giallo“ (valge) – „Trebbiano“

„Trebbiano romagnolo“ (valge) – „Trebbiano“

„Trebbiano toscano“ (valge) – „Trebbiano“

„Uva rara“ (punane)

„Veltliner“ (valge)

„Verdea“ (valge)

„Verdese“ (valge)

„Vespolina“ (punane)

„Cabernet Carbon“ (punane)

„Cabernet Cortis“ (punane)

„Helios“ (valge)

„Johanniter“ (valge)

„Prior“ (punane)

„Solaris“ (valge)

„Bronner“ (valge)

8. Seos(t)e kirjeldus

„Alpi Retiche“. Kõik kategooriad (1, 4, 8, 15 ja 16) — A) geograafilise piirkonna andmed

Seost näitavad looduslikud tegurid

Valtellina asub Sondrio provintsi territooriumil, Como järvest kirde pool, põhjalaiuste 46° ja 46,5° vahel.

Viinamarjakasvatuseks sobivate kliimatingimuste loomisele aitavad kaasa mitmesugused tegurid. Org kulgeb piki Alpe ja kõik nõlvad laskuvad lõuna suunas ning orgu kaitseb nii põhja kui ka ida pool kõrguv Reetia Alpide mäeahelik. Edelas asuv Como järve valgla on lähedal ja sellel on märkimisväärne kliimat leevendav mõju.

Asukohast tingituna on ilm alati tuuline või tuulepuhangutega, sademete hulk on väike ja hooaja lõikes enamasti ühtlaselt jaotunud, lõuna suunas laskuvatel nõlvadel on palju päevavalgust, kivise ja kaljuse pinnasega terrassid soojenevad kiiresti, suhteline niiskus on väike ning vahetult enne viinamarjade küpsemist on öiste ja päevaste temperatuuride vahe väga suur.

Muld on enamasti liivane ning sisaldab palju kaljusid ja kive, ent ka huumust ja orgaanilisi aineid. Muld on enamasti kergelt happeline. Mullakihi paksus on kohati väike, 40–120 cm.

Seost väljendavad ajaloolised ja inimtegurid

Valtellina piirkonnas hakati viinamarju kasvatama, kui sinna asusid elama liguurid ja seejärel etruskid, ehkki maaviljelusest ja terrasside loomisest on teateid alles Rooma riigi aegadest. Juba keskajast on teateid viinapuude kasvatamise ratsionaliseerimise ja intensiivistamise kohta, need on seotud Como ülikute ja benediktiini munkade tegevusega. Järgnevatel sajanditel andis tugeva tõuke Valtellina veinide müügiks Põhja-Euroopas sellise poliitilise liidu (Lega Grigia) loomine, mille moodustasid tänapäeva Šveitsi Graubündeni kantoni territooriumi valitsenud ülikud.

Viinamarjakasvatuspiirkonnale on iseloomulik terrasside rajamine. Sel viisil järskude mäenõlvade kasutusele võtmine on kohalike elanike maaharimisviis, mis on kasutusel paljudes orgudes kõikjal Alpides. Valtellina on sellise maaharimisviisi olulisim ja silmapaistvaim näide.

Terrasside rajamine võimaldas hakata eelmäestiku nõlvadel maad harima, et kasvatada kohalikele elanikele elutähtsat söögikraami.

Inimtegur on väga oluline viinamarjade kasvatamisel ja veini valmistamisel, ent see on põllumajandussektori tähtsuse tõttu oluline ka piirkonna hüdrogeoloogiliste olude kaitsmisel. On tõsiasi, et vaid 5 % maalihetest toimub terrassideks jagatud haritaval maal ning üle 80 % maalihetest toimub kohtades, kus haritavat maad maalihete eest ei kaitsta. Lisaks ollakse tänapäeval üha teadlikumad kasvatusmeetoditest, mille eesmärk on ühendada tootlikkus keskkonnahoidlikkusega.

„Alpi Retiche“. Kategooria: vein (1) — B) teave toote kvaliteedi/omaduste kohta

Teave toodete eriomaduse kohta, mis on seotud geograafilise päritoluga ning geograafilise piirkonna looduslike ja inimteguritega.

Punaste veinide värv on rubiinpunane, lõhn värske ja puuviljaline ning maitse külluslik ja pisut parkainene, kuid hästi struktureeritud.

Saagiaastal müüdavad (novello) punased veinid on erineva intensiivsusega rubiinpunast värvi ning veinise, pisut puuviljalise lõhnaga; nende maitse on värske, ümar ja mahe.

Roosade veinide värv on sõltuvalt kasutatud veinivalmistamismeetodist erineva intensiivsusega ja erinevat tooni, lõhn on peen ja õrn ning maitse kuiv, värske ja puuviljaline.

Valgetel veinidel on õlgkollane värvus võimaliku roheka varjundiga, mis sõltub kasutatud viinamarjasortide kombinatsioonist. Nende lõhnale on iseloomulik eriline värskus ja õrn lilleline varjund, samas kui maitse on enamasti kuiv, külluslik ja meeldiv, eelkõige tasakaalus happelisuse tõttu.

Geograafilise tähisega „Alpi Retiche“ veinid kuuluvad mitmesse kategooriasse, sest veinitootmist mõjutab mäenõlvade kalle, kõrgus merepinnast ning mullakihi paksus. Soojemates kohtades kasvatatakse enamasti punaseid viinamarjasorte, sest neist saab valmistada hea struktuuriga veine. Kõrgemal ja jahedamas kasvatatakse seevastu valgeid viinamarjasorte või punaseid viinamarjasorte roosade veinide valmistamiseks, sest temperatuurierinevuse tõttu on seal kasvanud viinamarjadest võimalik valmistada turul väga hinnatud kompleksseid ja aromaatseid veine.

Tüüpilise geograafilise tähisega „Alpi Retiche“ veinide kvaliteeti ja omadusi mõjutavad ka inimtegurid, eelkõige viinamarjakasvatajate oskused. Veinipiirkonna maapind on mägine ja järsu kallakuga, seetõttu on istanduste keskmine pindala pigem väike (vähem kui 3 000 ruutmeetrit) ja istandused asuvad hajali, mis mõjutab suuresti viinapuude kasvatamiseks kuluvate töötundide arvu. Sageli on juurdepääs terrassidele ja maatükkidele keeruline ning seepärast on töötundide arv hektari kohta suurem, kui läviväärtuseks seatud 1 200 tundi. Kõige mahukamad tööd on võrsete kärpimine, taimekaitse, saagikoristus (eranditult käsitsi) ja mördita püstitatud kiviaedade parandamine pärast erakorralisi sündmusi (see on vajalik maatükkide seisundi taastamiseks).

„Alpi Retiche“. Kategooriad: vahuvein (4) ja poolvahuvein (8) — B) teave toote kvaliteedi/omaduste kohta

Teave toodete eriomaduse kohta, mis on seotud geograafilise päritoluga ning geograafilise piirkonna looduslike ja inimteguritega.

Traditsioonilisel meetodil valmistatavatel vahuveinidel on erineva intensiivsusega õlgkollane värvus, millel võib olla kuldne varjund. Lõhn on peen, õrn, mitmekesine, kompleksne, pudelis teisesel kääritamisel tekkinud varjundiga. Veinide maitse on värske, külluslik, peen ja harmooniline.

Roosadel vahuveinidel on erineva intensiivsusega roosa värvus, mille varjund sõltub kasutatud viinamarjasordist. Lõhn on peen, õrn, mitmekesine ja kompleksne, pudelis teisese kääritamise käigus tekkinud varjundiga. Maitse on värske, külluslik, peen ja harmooniline ning sellele on omane just õige happesus, erinevalt eespool nimetatud veinidest on neil parem struktuur.

Poolvahuveinide kategooria alla kuuluvad ainult roosad poolvahuveinid. Need veinid on värske ja elava laadiga, mis on tingitud süsinikdioksiidi mõõdukast eraldumisest, seetõttu on neid meeldiv juua. Nende veinide kvaliteedi parandamisele aitavad kaasa tänapäevased veinivalmistamismeetodid.

Vahuveinide ja poolvahuveinide valmistamisel on kasu suurest päevase ja öise temperatuuri vahest, mis esineb saagikoristuse ajal, samuti soodustab see piirkonnale iseloomuliku lõhna ja maitse kujunemist, sest aitab tagada viinamarjades suhkrute ja hapete tasakaalu, mis on omasem kõrgemal mägedes asuvatele viinamarjaistandustele.

Tüüpilise geograafilise tähisega „Alpi Retiche“ veinide kvaliteeti ja omadusi mõjutavad ka inimtegurid, eelkõige viinamarjakasvatajate oskused. Veinipiirkonna reljeef on mägine ja järsu kallakuga, seetõttu ongi istanduste keskmine pindala pigem väike (vähem kui 3 000 ruutmeetrit) ja istandused asuvad hajali, mis mõjutab suuresti viinapuude kasvatamiseks kuluvate töötundide arvu. Sageli on juurdepääs terrassidele ja maatükkidele keeruline ning seepärast on töötundide arv hektari kohta suurem, kui läviväärtuseks seatud 1 200 tundi. Kõige mahukamad tööd on võrsete kärpimine, taimekaitse, saagikoristus (eranditult käsitsi) ja mördita püstitatud kiviaedade parandamine pärast erakorralisi sündmusi (see on vajalik maatükkide seisundi taastamiseks).

„Alpi Retiche“. Kategooriad: kuivatatud viinamarjadest valmistatud vein (kategooria 15) ja üleküpsenud viinamarjadest valmistatud vein (kategooria 16) — B) teave kvaliteedi kohta

Teave toodete eriomaduse kohta, mis on seotud geograafilise päritoluga ning geograafilise piirkonna looduslike ja inimteguritega.

Valgete rosinaveinide värvus on intensiivne kollane kuldse varjundiga. Veinide lõhn on mitmekesine, kompleksne ja intensiivne ning maitse täidlane, harmooniline, elegantne ja eeterlik.

Punased rosinaveinid on intensiivset rubiinpunast värvi. Veinide lõhn on mitmekesine ja lilleline ning maitse magus, puuviljaline, harmooniline ja meeldiv.

Hilisest korjest valmistatud valgete veinide värv on õlgkollane kuldse varjundiga. Veinide lõhn on mitmekesine ja kompleksne, mineraalse varjundiga. Nende maitse on täidlane, harmooniline, elegantne ja meeldiv.

Hilisest korjest valmistatud punased veinid on rubiinpunast värvi. Veinide lõhn on intensiivne, iseloomulik ja kompleksne ja ning maitse terav, harmooniline ja meeldivalt parkainene.

Aegade jooksul on kasutusele võetud kasvatusmeetod, mis soodustab viinamarjade üleküpsemist ning annab tunnistust kohalikust oskusteabest. Üleküpsemise kestus sõltub hooaja ilmaoludest ja sellest, milliseid omadusi soovib viinamarjakasvataja veinile anda. Viinamarjakasvataja valib viinamarjad välja oma äranägemisel, võttes arvesse viinamarjaistanduse asukohta, viinamarjade omadusi ja veini soovitavaid omadusi.

Oru kliima on nende veinide valmistamiseks enamasti soodne, sest org on paralleelne Alpidega, ilm on seal alati tuuline või puhanguliste tuultega ja eriti sügiseti on ööd külmad, mis sobib hästi kuivatud viinamarjade säilitamiseks. Aja jooksul kogutud teadmiste (inimtegur) ja keskkonnategurite koostoimes valmib vein, mille toodang on küll väike, kuid mis on täienduseks tavapärastele veinidele.

„Alpi Retiche“. Kõik kategooriad (1, 4, 8, 15 ja 16) — C) põhjusliku seose kirjeldus

Vein (kategooria 1): muldade ja kliimatingimuste mitmekesisus ning veinivalmistajate oskused võimaldavad täielikult ära kasutada sellesse kategooriasse kuuluvate veinide valmistamise kõik võimalused. Punaseid veine valmistatakse tavaliselt soojemates kohtades kasvanud viinamarjadest, mis annavad veinile hea struktuuri, samas kui valgeid veine valmistatakse peamiselt kõrgemal mägedes kasvanud viinamarjadest.

Vahuvein (kategooria 4) ja poolvahuvein (kategooria 8): muldade ja kliimatingimuste mitmekesisus, kohalike ettevõtjate kogemused ning nüüdisaegsed viinamarjakasvatus- ja veinivalmistamismeetodid võimaldavad vahuveinide ja poolvahuveinide valmistamiseks sobivate sortide kogu potentsiaali ära kasutada.

Kuivatatud viinamarjadest valmistatud vein (kategooria 15) ja üleküpsenud viinamarjadest valmistatud vein (kategooria 16): muldade ja kliimatingimuste mitmekesisus, kohalike ettevõtjate kogemused ning nüüdisaegsed viinamarjakasvatus- ja veinivalmistamismeetodid võimaldavad kuivatamiseks sobivate viinamarjasortide kogu potentsiaali ära kasutada. Kuna orud paiknevad mäestikuga paralleelselt on seal alati tuult ja tuuleiile ning sügisilmad on viinamarjade säilitamiseks soodsad.

Kõik need tegurid (nii looduslikud kui ka inimtegurid) koos võimaldavad toota kvaliteetseid veine, millel on väga iseloomulikud ja veinipiirkonnaga tihedalt seotud omadused.

Seega põhineb põhjuslik seos toote eriomadusel, mida on võimalik seostada geograafilise päritoluga.

9. Olulised lisatingimused

PUUDUVAD

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) ELT L 347, 20.12.2013, lk 671.